# **DECIZIA ETAPEI DE ÎNCADRARE**

**Nr. X din X.11.2023**

k Ca urmare a solicitării de emitere a acordului de mediu adresate de **INTERAGRO DEVELOPMENT SRL**, cu sediul în municipiul Cluj-Napoca, str. Mircea Eliade, nr. 10, jud. Cluj, înregistrată la APM Cluj cu nr. 7419/23.03.2023, în baza:

1. **Legii nr.292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Legea apelor nr. 107/1996 ,** cu modificările si completările ulterioare;

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile numerele: 7827/29.03.2023, 17339/03.08,2023 și 22677/30.10.2023 ; a punctelor de vedere, precum şi a consultărilor desfăşurate în cadrul şedinţei Comisiei de Analiză Tehnică din data de 29.08.2023, că proiectul **,, *Construire centrală și parc fotovoltaic, branșare la rețeaua electrică LEA 220 kV-Parc fotovoltaic 3 Platoul Soarelui*” -** propus a fi realizat în *comuna Savadisla, sat Savadisla, extravilan, CF nr. 55701, judeţul Cluj*, nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă.

kk kkk kk supune evaluării adecvate

 Justificarea prezentei decizii:

 **I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr.292/2018, anexa nr. 2, *3.a) - „Instalații indusriale pentru producerea energiei electrice, termice și a aburului tehnologic, altele decât cele prvăzute în anexa nr. 1”,*

b) amplasamentul este situat în extravilanul ***comunei Savadisla, judeţul Cluj***, cu folosința actuală: pășune, conform Certificatului de urbanism nr. 101/04.11.2022 emis de către Comuna Savadisla;

c) proiectul este de amploare redusă (referire doar la acest proiect), destinația stabilită - teritoriu extravilan şi are ca scop ***construire centrală și parc fotovoltaic, branșare la rețeaua electrică LEA 220 kV***, conform Certificatului de urbanism;

d) investiţia propusă se realizează în ***comuna Savadisla, judeţul Cluj***;

e) drumurile de acces existente vor fi întreţinute corespunzător și se vor reface sectoarele afectate de către **Interagro Development SRL**;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus se cumulează cu alte proiecte învecinate, ***dar fără amplificarea impactului asupra mediului;***

h) investiţia propusă nu implică generarea de emisii semnificative în mediu, activitatea presupunând ***construire centrală și parc fotovoltaic, branșare la rețeaua electrică LEA 220 kV***;

 i) proiectul va genera deşeuri din activitățile desfășurate și acestea vor fi predate către operatori autorizați;

 j) pentru realizarea lucrărilor este necesară organizarea de şantier **pe terenul titularului;**

 k) sunt prevăzute măsuri pentru: refacerea tuturor suprafețelor de teren afectate de lucrările ***necesare realizării proiectului menționat***;

 l) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat;

**II. Motivele pe baza cărora s-a stabilit neefectuarea evaluării adecvate** sunt următoarele:

* proiectul propus **intră sub incidenţa art. 28 din Ordonanţa de urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;
* desfășurarea proiectului se va face strict pe suprafața menționată, cu respectarea prevederilor din documentația tehnică, în vederea reducerii potențialului impact asupra speciilor protejate din aria naturală protejată**ROSCI0427 Pajiștile de la Liteni-Săvădisla, aflată în vecinătate;**
* complexul de parcuri fotovoltaice nu afectează eventualele coridoare ecologice existente în zona adiacentă, iar conectivitatea habitatelor nu va fi afectată; complexul de parcuri fotovoltaice nu va fi îngrădit, iar panourile vor fi instalate la o înălţime adecvată utilizării păşunii în sistem dual, agrivoltaic (limita coridorului identificat se află la o distanță minimă de 500 m de limita întregului complex de parcuri fotovoltaice);
* activitatea nu afectează în mod negativ integritatea, scopul şi obiectivele de management ale ariilor naturale protejate administrate de ANANP;
* proiectul nu include acţiuni de construcţie, funcţionare şi dezafectare care să ducă la modificări fizice în aria naturală protejată de interes comunitar și nu implică utilizarea, stocarea, transportul, manipularea sau producerea de substanţe sau materiale care ar putea afecta speciile şi/sau habitatele de interes comunitar pentru care aria naturală protejată de interes comunitar a fost desemnată;
* nu se vor produce deşeuri solide în timpul construcţiei, funcţionării sau dezafectării care ar putea afecta speciile şi/sau habitatele de interes comunitar pentru care aria naturală protejată de interes comunitar a fost desemnată;
* nu există alţi factori care ar trebui luaţi în considerare, ca de exemplu dezvoltările conexe, care ar putea duce la afectarea ariei naturale protejate de interes comunitar și nu există probabilitatea apariției un impact cumulativ cu alte planuri/proiecte existente sau propuse;
* în zona amplasamentului există habitate naturale şi/sau specii sălbatice de interes comunitar dar acestea nu pot fi afectate de implementarea planului având în vedere caracteristicile acestuia;
* nu există suspiciuni asupra existenței unui impact cumulativ semnificativ cu alte planuri sau proiecte existente sau propuse;
* proiectul nu afectează direct sau indirect zonele de hrănire/reproducere/migraţie și nu are influenţă directă asupra ariei naturale protejate de interes comunitar, prin emisii în aer, devierea cursului unei ape care traversează zona, extragerea de ape subterane dintr-un acvifer compartimentat, perturbarea prin zgomot sau lumină, poluare atmosferică;
* proiectul propus nu provoacă o deteriorare semnificativă sau o pierdere totală a unui (unor) habitat(e) natural(e) de interes comunitar;
* proiectul nu va duce la o izolare reproductivă a unei specii de interes comunitar sau a speciilor tipice care intră în compoziţia unui habitat de interes comunitar;
* proiectul nu implică utilizarea semnificativă a resurselor de care depinde diversitatea biologică (exploatarea apelor de suprafaţă şi subterane, activităţile extractive de suprafaţă de sol, argilă, nisip, pietriş, defrişarea, inundarea terenurilor, pescuit, vânătoare, colectarea plantelor).
* **ANANP Cluj** a emis punctul de vedere favorabil, ulterior Avizul favorabil nr. 54 din 6.09.2023, conform căruia realizarea proiectului nu va avea un impact negativ semnificativ asupra speciilor și habitatelor care au stat la baza desemnării ariei naturale protejate **ROSCI0427 Pajiștile de la Liteni-Săvădisla**, dacă vor fi respectate măsurile de limitare a impactului asupra mediului, prevăzute în documentația depusă și în prezentul aviz.

**III. Motivele pe baza cărora s-a stabilit necesitatea neefectuării impactului asupra corpurilor de apă**

* proiectul propus **nu** **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

Conform adresei nr. 2751/25.10.2023 emisă de AN Apele Române – ABA Someș Tisa – SGA Cluj, lucrările propuse, nu se încadrează în pevederile Art. 48 și Art. 54 din legea Apelor nr. 107/1996 cu modificările și completările ulterioare, iar proiectele de acest tip nu fac obiectul legislației în domeniul gospodării apelor.

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

Proiectul prevede: **,, *Construire centrală și parc fotovoltaic, branșare la rețeaua electrică LEA 220 kV-Parc fotovoltaic 3 Platoul Soarelui*” -** propus a fi realizat în ***comuna Savadisla, sat Savadisla, extravilan, extras CF nr. 55701, județul Cluj***, cu următoarele caracteristici:

- poziţionare conform coordonatelor Stereo 70 - conform proiectului tehnic și planșelor atașate;

- terenul are o topografie variată, prezentând mai multe direcții de pantă și de asemenea zone de platou - expunere sudică, adecvată funcțiunii propuse.

- terenul este liber de construcții și nu este grevat de servituți publice;

- zona studiată este traversată de două obiective edilitare de importanță foarte mare - în partea de est se află Autostrada A3, iar pe terenul de peste Autostrada, traversează Linia de înaltă tensiune Florești – Marișelu și Florești – Turda (Linie de înaltă tensiune dublă) deținute de Transelectrica;

- suprafață de teren 38,98 ha - drept de superficie 30 de ani pentru Interagro Development SRL - terenul este proprietatea Asociației Composesoratului Iusuri Vălișoara;

- putere estimată 42,49 MWp;

- producția anuală reală este estimată la 54.946 MWh/an;

- panouri fotovoltaice de 670 W în nr. de 63.360 buc - pe structură metalică, orientate spre sud, azimut 0◦, la înălțime de 20◦ față de planul orizontal, aranjament panouri 2P (2 Portret);

- grupurile de celule fotovoltaice sunt înseriate în module, care pot fi folosite la încărcarea bateriilor;

- invertoare 238 buc cu o putere instalată de 185 kVA, cu tensiunea de intrare cuprinsă între 500-1500 V, echipate cu 18 intrări, ieșurea de tensiune în curent alternativ va fi de 800 V;

- panourile vor fi ancorate pe cadre din metal ancorate în pământ prin intermediul barelor filetante (fără fundații din beton armat), înălțimea utilă sub panouri va fi adecvată pentru pășinatul animalelor și a procedurii de furaje; va fi asigurată o bună circulație a aerului și procesul de polenizare nu va fi influențat;

- echipamentele necesare (invertoare, transformatoare, etc) se vor monta pe platforme betonate susținute pe blocuri de fundare;

- containerele de deservire parc fotovoltaic vor fi amplasate pe platformă betonată cu fundații izolate din beton;

- stâlpii de iluminat perimetrali vor fi din metal și vor fi fixați pe blocuri de fundație din beton armat;

- zonele de acces și parcare în incinta parcului fotovoltaic vor fi pietruite (strat 20 cm) cu piatră spartă și piatră de râu așezate peste un strat de geotextil - nu se vor realiza fundații din beton și borduri betonate;

- căile de acces la panouri vor fi lăsate natural, fără pietruire; accesul la panouri se va realiza cu ajutorul unui autovehicul cu anvelope late și nu se va face în perioadă ploioasă;

**- se interzice împrejmuirea de orice fel a complexului de parcuri fotovoltaice**;

- singurele echipamente îngrădite vor fi transformatoarele de stâlp și centrul de comandă și mentenanță;

- în zona de acces în parcul fotovoltaic, în incinta parcului se va pietrui și se va amplasa un rezervor de apă care va fi alimentat cu cisterna; această apă va fi utilizată pentru curățarea panourilor, dar și pentru curățarea autovehiculului folosit la mentenanță și curățare;

- este interzisă pătrunderea pe domeniul public fără a fi curățate anvelopele autovehiculului;

- pe partea de est a Autostrăzii A3, în imediata vecinătate a ei, se află linia dublă de înaltă tensiune LEA 220 kV deținută de către Transelectrica - cu toate că autostrada este o barieră fizică importantă, în drept cu terenurile propuse pentru implementare parc fotovoltaic există mai multe subtreceri;

- terenul va fi ocupat si cu un centru de comanda și mentenanță, format din container de comandă, container de odihnă cu toaletă ecologică și rezervor de apă potabilă incluse, depozit unelte și piese de schimb, se va prevedea și un rezervor de apă pentru spălarea panourile;

- apa necesară centrului de comandă și a bazei de mentenanță se va obține prin forare puț și colectare de ape pluviale;

- apele uzate vor fi colectate într-un bazin etanș vidanjabil, vidanjat de către un operator autorizat;

- este recomandată deplasarea pe teren cu vehicule electrice, pentru a evita scurgeri de produse petroliere (de exemplu cisterna de curățat panourile de praf) - în procesul de curățare se vor folosi doar apă și perii de curățat - nu se vor folosi soluții ce pot contamina solul;

- toate celelalte lucrări necesare ce decurg din proiectul tehnic.

**Prevenirea eventualelor efecte negative semnificative asupra mediului:**

- se vor gestiona toate sursele de zgomot în mod corespunzător cu respectarea legislației în vigoare;

- se va gestiona toată activitatea desfășurată pentru a nu se produce poluări ale factorilor de mediu: apă, aer, sol, inclusiv a zonelor rezidențiale;

- se vor urmări toate utilajele și echipamentele folosite, în vederea evitării oricăror prejudicii aduse mediului înconjurător;

- se vor colecta corespunzător deșeurile rezultate și se vor preda operatorilor autorizați;

- se vor amenaja spațiile verzi la finalizarea lucrărilor;

- se vor respecta ***toate condițiile prevăzute în Avizul favorabil nr. 54/06.09.2023 emis de ANANP Cluj***:

* decopertarea solului se va face în limita strictului necesar, iar după finalizarea lucrărilor terenul trebuie readus la starea inițială, pentru a se asigura condițiile pedologice, în vederea dezvoltării biodiversității;
* este interzisă depozitarea deșeurilor și a materialelor pe suprafața ariei naturale protejate;

* gestionarea deșeurilor tehnologice și a celor menajere se va realiza conform legislației în vigoare, respectiv OUG nr. 92/2021 privind regimul deșeurilor, cu modificările și completările ulterioare;
* este interzisă ocuparea altor suprafețe de teren decât cele menționate în documentația depusă;
* se vor folosi utilaje și mijloace de transport care nu prezintă un grad de uzură ridicat sau pierderi de carburanți/lubrifianți, cu inspecția tehnică periodică realizată;
* alimentarea cu carburanți a mijloacelor de transport se va face în stații de alimentare centralizate;
* în cazul scurgerilor accidentale de produse petroliere se vor aplica imediat substanţe absorbante;
* evitarea degradării zonelor învecinate amplasamentului și a vegetației existente din perimetrul adiacent zonelor de lucru prin staționarea utilajelor, efectuarea de reparații, depozitarea de materiale etc.;
* se vor utiliza doar căile de acces existente, fiind interzisă realizarea unor noi căi de acces în aria naturală protejată;
* pentru orice lucrări care nu sunt prevăzute în documentație se va solicita avizul ANANP – Serviciul Teritorial Cluj;
* în cazul producerii accidentale a unui prejudiciu ce afectează obiectivele de conservare pentru care a fost desemnată aria naturală protejată **ROSCI0427 Pajiștile de la Liteni-Săvădisla**, se va anunța în cel mai scurt timp autoritatea responsabilă – A.N.A.N.P., Serviciul Teritorial Cluj, în vederea stabilirii măsurilor de remediere ce vor fi puse în aplicare de cel care a produs prejudiciul;
* echipele de lucrători vor fi instruite cu privire la existența ariei naturale protejate **ROSCI0427 Pajiștile de la Liteni-Săvădisla**, în zona de execuție a lucrărilor, cu precădere asupra măsurilor și responsabilităților ce le revin privind protecția acesteia, precum și pentru cunoaşterea şi respectarea prevederilor legale în domeniul protecţiei factorilor de mediu, pentru toate lucrările executate în cadrul activității desfășurate;
* beneficiarul are obligația de a respecta cu strictețe legislația de mediu în vigoare și în special prevederile OUG nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice cu modificările și completările ulterioare.

- se vor respecta prevederile legislaţiei de mediu în vigoare.

Prezentul act nu scutește beneficiarul investiției de obținerea celorlalte avize/acorduri/autorizații legale în vederea promovării lucrărilor de investiții/funcționării.

Titularul proiectului are obligaţia de a notifica în scris Agenția pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

**Adina SOCACIU**

**Şef serviciu AAA Şef Seviciu CFM**

**Ing. Anca Cîmpean Dr. biolog Paul BELDEAN**

**Întocmit:**

**Cons. Gabriela IONESCU Cons. Romina TINTELECAN**

X.11.2023